เอ็กซิมแบงก์ช่วยลูกค้าบาทแข็ง
เอสเอ็มอีแบงก์พร้อมช่วยเหลือเอสเอ็มอี ที่เข้าไม่ถึงบริการจากธนาคารพาณิชย์ โดยรับทำสัญญาขายเงินสกุลเหรียญสหรัฐล่วงหน้าตั้งแต่วงเงิน 1 หมื่นเหรียญสหรัฐขึ้นไป&nbsp;นายนริศ&nbsp; ชัยสูตร ประธานกรรมการ ธนาคารเพื่อการส่งออกและนำเข้าแห่งประเทศไทย (เอสเอ็มอีแบงก์) เปิดเผยว่า ปัจจุบันเอสเอ็มอีแบงก์มีความพร้อมอย่างเต็มที่ที่จะช่วยผู้ส่งออกเอสเอ็มอีปิดความเสี่ยงด้านอัตราแลกเปลี่ยนในภาวะเงินบาทแข็งค่าปัจจุบัน โดยเอสเอ็มอีแบงก์พร้อมให้สินเชื่อเสริมสภาพคล่องผู้ส่งออกเอสเอ็มอี โดยเฉพาะผู้ส่งออกรายเล็กที่อาจเข้าไม่ถึงสินเชื่อจากธนาคารพาณิชย์
14 ก.ย. 2553

เอสเอ็มอีแบงก์พร้อมช่วยเหลือเอสเอ็มอี ที่เข้าไม่ถึงบริการจากธนาคารพาณิชย์ โดยรับทำสัญญาขายเงินสกุลเหรียญสหรัฐล่วงหน้าตั้งแต่วงเงิน 1 หมื่นเหรียญสหรัฐขึ้นไป นายนริศ  ชัยสูตร ประธานกรรมการ ธนาคารเพื่อการส่งออกและนำเข้าแห่งประเทศไทย (เอสเอ็มอีแบงก์) เปิดเผยว่า ปัจจุบันเอสเอ็มอีแบงก์มีความพร้อมอย่างเต็มที่ที่จะช่วยผู้ส่งออกเอสเอ็มอีปิดความเสี่ยงด้านอัตราแลกเปลี่ยนในภาวะเงินบาทแข็งค่าปัจจุบัน โดยเอสเอ็มอีแบงก์พร้อมให้สินเชื่อเสริมสภาพคล่องผู้ส่งออกเอสเอ็มอี โดยเฉพาะผู้ส่งออกรายเล็กที่อาจเข้าไม่ถึงสินเชื่อจากธนาคารพาณิชย์
ทั้งนี้ ผู้ส่งออกสามารถเลือกขอสินเชื่อสกุลเงินบาทควบคู่กับการใช้บริการทำสัญญาขายเงินสกุลเหรียญสหรัฐล่วงหน้า หรือนำคำสั่งซื้อหรือเลตเตอร์ออฟเครดิต (L/C) มาขอสินเชื่อสกุลเหรียญสหรัฐจากเอสเอ็มอีแบงก์  นายนริศ กล่าวว่า กล่าวว่า โดยทั่วไปธนาคารพาณิชย์จะให้บริการทำสัญญาขายเงินสกุลดอลลาร์สหรัฐล่วงหน้าในวงเงินประมาณ 5 แสนเหรียญสหรัฐต่อฉบับสัญญาซื้อขาย แต่เอสเอ็มอีแบงก์พร้อมให้บริการดังกล่าวในวงเงินขั้นต่ำ 1 หมื่นเหรียญสหรัฐต่อฉบับสัญญาซื้อขาย ทั้งนี้ เพื่อช่วยให้ผู้ส่งออกทราบล่วงหน้าว่าจะได้เงินจากการส่งออกจำนวนเท่าไรในอัตราแลกเปลี่ยนที่แน่นอนตามที่ได้ทำสัญญาไว้ล่วงหน้ากับเอสเอ็มอีแบงก์ นับเป็นการปิดความเสี่ยงด้านอัตราแลกเปลี่ยนโดยสิ้นเชิง  “กว่า 75% ของลูกค้าที่ใช้สินเชื่อหมุนเวียนกับเอสเอ็มอีแบงก์ ในปัจจุบันเป็นผู้ส่งออกเอสเอ็มอี ซึ่งสามารถดำเนินธุรกิจส่งออกได้อย่างมั่นใจ โดยไม่ต้องกังวลถึงความเสี่ยงด้านอัตราแลกเปลี่ยน หรือแม้แต่ความเสี่ยงด้านการค้าและการเมือง ซึ่งเอสเอ็มอีแบงก์มีบริการประกันการส่งออกรองรับ” นายนริศกล่าว